Купалаўскія чытанні

Купалаўскія чытанні — адна з формаў папулярызацыі ведаў пра жыццё і творчасць першага народнага паэта Беларусі Янкі Купалы, прафесійны форум для абмеркавання навуковых дасягненняў і праблем купалазнаўства.

Першай навуковай купалаўскай канферэнцыяй лічыцца вечар, прысвечаны саракагоддзю з дня нараджэння паэта, які адбыўся ў Беларускім дзяржаўным універсітэце 19 сакавіка 1922 года Купалаўскія навуковыя канферэнцыі і чытанні .

Правядзенне рэгулярных купалаўскіх чытанняў было распачатае ўжо пасля смерці Янкі Купалы яго жонкай Уладзіславай Луцэвіч. Купалаўскія чытанні ладзіліся ў музеі паэта з 1940-х гадоўЛітаратурныя музеі Беларусі  і ў Вязынцы з 1950-х гадоўНаша Ніва, 26 чэрвеня 2007 года.

 Міжнародныя купалаўскія чытанні 

У 1995 годзе з ініцыятывы тагачаснага дырэктара Дзяржаўнага літаратурнага музея Янкі Купалы Жанны Дапкюнас быў пакладзены пачатак традыцыі правядзення Міжнародных купалаўскіх чытанняў як міжнароднай навуковай канферэнцыі.

Пачынаючы з 1996 года, сталым суарганізатарам Міжнародных купалаўскіх чытанняў разам з Літаратурным музеям Янкі Купалы з’яўляецца Міжнародны фонд Янкі Купалы. У чытаннях прымаюць удзел навукоўцы, літаратуразнаўцы і літаратары з Беларусі, Літвы, Латвіі, Польшчы, Расіі, Украіны, Вялікабрытаніі, ЗША і Германіі. Матэрыялы чытанняў выдаюцца асобнымі друкаванымі зборнікамі.

 Нумар       Год правядзення      Тэма чытанняўI    1995     «Спадчына Янкі Купалы і яго музей у сучасным асэнсаванні»II    1996    «Янка Купала і „Наша Ніва“» Праграма чытанняў III    1997     «Янкі Купала — публіцыст» Матэрыялы чытанняў// Каталог Нацыянальнай бібліятэкі БеларусіIV    1998     «Янка Купала і Адам Міцкевіч»Янка Купала і Адам Міцкевіч: з Купалаўскіх мясцін: рэцэнзыя Матэрыялы чытанняў// Каталог Нацыянальнай бібліятэкі БеларусіV    2000     «Ад тутэйшасці да нацыянальнасці:Янка Купала і праблемы беларускага самапазнання» Абвестка аб канферэнцыі Матэрыялы чытанняў// Каталог Нацыянальнай бібліятэкі БеларусіVI    2002     «Янкі Купала і еўрапейскі літаратурны працэс»Матэрыялы чытанняў// Каталог Нацыянальнай бібліятэкі БеларусіVII    2004     «Нараджэнне класіка: да стагоддзя пачатку беларускамоўнай творчасці Янкі Купалы» Артыкул у газеце «Наша Ніва», 26 чэрвеня 2007 года// nashaniva.byVIII    2007     «Мастацкі свет Янкі Купалы: класічна-анталагічнае і непаўторна-індывідуальнае»Матэрыялы чытанняў// Каталог Нацыянальнай бібліятэкі БеларусіМатэрыялы канферэнцыі // Каталог ЦНБ АН Беларусі IX    2009     «Творчасць Янкі Купалы — духоўны і эстэтычны феномен»IX Міжнародныя Купалаўскія чытанні  Абвестка аб IX Купалаўскіх чытаннях на радыёстанцыі «Беларусь»У Мінску — Купалаўскія чытанні (фотарэпартаж)// racyja.comX    2012    запланаваныя Беларусь шырока адзначыць 130-годдзе з дня нараджэння Якуба Коласа і Янкі Купалы // Культагляд

 Купалаўскія чытанні ў Гродне 

Акрамя Мінска традыцыю купалаўскіх чытанняў здаўна падтрымлівае Гродна. У Гродзенскім педагагічным інстытуце ў 1958—1965 гадах купалаўскія чытанні праводзіліся штогод.

Пасля доўгага перапынку яны былі адноўленыя ў 1995 годзе на філалагічным факультэце Гродзенскага дзяржаўнага ўніверсітэта імя Янкі Купалы як навуковая канферэнцыя, якая раз на два гады збірае купалазнаўцаў у ГроднаЯнка Купала і Гродна // «Наша Ніва», 17 сакавіка 2010 года. Апошнія, восьмыя па ліку, Рэспубліканскія купалаўскія чытанні прайшлі ў Гродна ў лютым 2010 годаУ Гродзенскім дзяржаўным універсітэце імя Янкі Купалы адбылася VIII навуковая канферэнцыя «Рэспубліканскія купалаўскія чытанні».

 Крыніцы 

 Літаратура 
 Купалаўскія чытанні: навуковая канферэнцыя, прысвечаная 106-й гадавіне з дня нараджэння Янкі Купалы і 80-годдзю яго першага зборніка «Жалейка». Склад. С. Майхровіч. Рэд. калегія: А.Лойка, В.Рагойша, Ж.Дапкюнас. — Мінск, Літаратурны музей Янкі Купалы, 1991. — 92 с.
 Спадчына Янкі Купалы і яго музей у сучасным асэнсаванні: міжнародная навуковая канферэнцыя. Склад. А. Хатэнка. Рэд. рада: Ж.Дапкюнас, В.Рагойша, С. Панізнік. — Мінск, Беларускае выдавецкае таварыства «Хата», 1996. — 64 с.
 Янка Купала і «Наша Ніва»: міжнародная навуковая канферэнцыя, 7-8 кастрычніка 1996 г. Склад. С. Панізнік. Рэд. рада: Ж.Дапкюнас, В.Рагойша, С. Панізнік. — Мінск, Беларускае выдавецкае таварыства «Хата», 1997. — 200 с.
 Янка Купала — публіцыст: III Міжнародныя Купалаўскія чытанні, 20-21 кастрычніка 1997 г., Мінск. Уклад. С.Панізнік; Рэд. рада: Ж.Дапкюнас і інш. — Мінск, 1998.
 Янка Купала і Адам Міцкевіч: IV Міжнародныя купалаўскія чытанні, Менск, 9 верасня 1998 г.: Да 200-годдзя зь дня нараджэння А.Міцкевіча. З Купалаўскіх мясьцін: II Міжнародныя ракаўскія чытанні, Ракаў, 10 верасня 1998 г.: Зб. дакл. Пад рэд. Ж.Дапкюнас, В.Рагойшы. — Мінск, 2000.
 Янка Купала і праблемы беларускага самапазнання: V Міжнародныя купалаўскія чытанні — навуковая канферэнцыя, Мінск, 7-8 снежня 2000 г. Уклад. А.Бурбоўская; Рэдкал.: Ж.Дапкюнас і інш. — Мінск, 2002.
 Янка Купала і еўрапейскі літаратурны працэс: VI Міжнародныя купалаўскія чытанні — навуковая канферэнцыя, Мінск, 4-3 ліпеня 2002 г. Уклад.: А.Бурбоўская; Рэдкал.: В.Рагойша і інш. — Мінск, 2003.
 Мастацкі свет Янкі Купалы: класічна-анталагічнае і непаўторна-індывідуальнае: VIII Міжнародныя купалаўскія чытанні — навуковая канферэнцыя, Мінск, 26-27 чэрвеня 2007 г. Уклад. А. Бурбоўская; рэдкал.: В.Рагойша (гал. рэд.), А. Мацевасян, А. Сташкевіч. — Мінск, 2009.
 Міжнародныя Купалаўскія чытанні: Матэрыялы навуковай канферэнцыі, 25-27 лістапада 1997 г., Гродна / Гродзенскі дзяржаўны ўніверсітэт імя Янкі Купалы. Рэдкал.: Мікуліч М. У.(адк.рэд.) і інш. — Гродна, 1999.
 Рэспубліканскія Купалаўскія чытанні: Матэрыялы навуковай канферэнцыі, 27 кастрычніка 1999 г., Гродна / Рэд. рада: М. У. Мікуліч (адк. рэд.) і інш. — Гродна, 2000.
 Рэспубліканскія Купалаўскія чытанні: Матэрыялы навуковай канферэнцыі, 24 кастрычніка 2001 г., Гродна / Рэдкал.: У. І. Каяла (адк. рэд.) і інш. — Гродна, 2002.
 Рэспубліканскія Купалаўскія чытанні / Гродзенскі дзяржаўны ўніверсітэт імя Я. Купалы, 2007 г.; рэдкал.: У. І. Каяла (адк. рэд.) і інш. — Гродна, 2007.
 Рэспубліканскія Купалаўскія чытанні, 2008 г.: зборнік навуковых артыкулаў / рэдкал.: У. І. Каяла (адк. рэд.) і інш. — Гродна, 2009.
 Рэспубліканскія Купалаўскія чытанні, 2010 г.: зборнік навуковых артыкулаў / рэдкалегія: У. І. Каяла (адказны рэдактар) і інш. — Горадня, 2010.

 Спасылкі 
  Літаратурныя музеі Беларусі 
 Матэрыялы Рэспубліканскіх купалаўскіх чытанняў 2001 года, Гродна

Катэгорыя:Янка Купала
Катэгорыя:Навуковыя канферэнцыі